Document ID: /roh_data/filtered/fineweb-2-filterrobots_roh.jsonl.gz/35933

Servetschs
Locaziun da localitads
Sco student:a, collavuratur:a u era sco persuna externa pudais Vus affittar tar nus localitads modernas e spaziusas. Vus pudais nizzegiar las differentas stanzas per in pretsch fair. As annunziai tar la persuna da contact inditgada e nus examinain sche nus pudain metter a disposiziun la resursa adattada per Vossa occurrenza.
Detagls e pussaivladads
Localitads
Vus pudais affittar stanzas d’instrucziun, igl è dentant era pussaivel da reservar localitads pli grondas sco l’aula, la sala da prelecziun u la halla da sport. Medemamain avais Vus la pussaivladad d’affittar la cuschina, che vegn utilisada uschiglio per l’instrucziun da cuschinar, per occurrenzas correspundentas.
Custs e durada
Per studentas e students ed uniuns d’utilitad publica po questa purschida esser gratuita en il rom d’in sponsoring. Per autras uniuns externas e persunas mettain nus a quint ina summa faira. La locaziun è pussaivla per occurrenzas unicas e per occurrenzas che sa repetan.
Reservaziun ed ulteriurs detagls
Per reservaziuns ed infurmaziuns detagliadas As annunziai simplamain tar la persuna da contact inditgada, il meglier per e-mail. Nus examinain gugent Voss giavischs.